recursal/SuperWikiNEXT-32B huggingface dataset:
Pameran produk kaca Hebron di sebuah kedai di Hebron.
**Kaca Hebron** (Arab: زجاج الخليلcode: ar is deprecated , *zajaj al-Khalili* ) merujuk kepada kaca yang dihasilkan di Hebron (atau Al-Khalil) sebagai sebahagian daripada industri seni yang berkembang di bandar tersebut semasa pemerintahan Rom di Palestin, tetapi pada asalnya ia bermula sejak industri kaca era Finik kuno. Bandar Lama Hebron masih mempunyai sebuah penempatan bernama "Penempatan Peniup Kaca" (Haret Kezazin, Arab: حارة القزازينcode: ar is deprecated ) dan kaca Hebron terus menjadi tarikan pelancong bagi bandar tersebut.

Secara tradisi, kaca ini akan dihasilkan menggunakan bahan mentah tempatan, termasuk pasir dari perkampungan jiran, natrium karbonat (dari Laut Mati), dan pewarna tambahan seperti besi oksida dan kuprik oksida. Kini, kaca yang dikitar semula kerap digunakan. Penghasilan kaca di Hebron ialah perusahaan keluarga, rahsia yang mana akan dipelihara dan diturunkan oleh beberapa keluarga orang Palestin yang menjalankan kilang kaca yang terletak di bahagian luar bandar tersebut. Produk yang dihasilkan termasuklah perhiasan kaca, seperti manik, gelang, dan rantai, selain tingkap kaca berwarna, dan lampu kaca. Walau bagaimanapun, disebabkan konflik Israel–Palestin, penghasilan kaca mengalami kemerosotan.

Lihat juga
----------

* Seni kaca
* Ukiran gewang di Bethlehem
* Sabun Nablus
* Kraftangan Palestin
* Kaca Rom

Rujukan
-------

1. ↑  Spaulding and Welch, 1994, pp. 200-201
2. 1 2  "Vases". Holy Land Handicraft Cooperative Society. Dicapai pada 2008-04-13.
3. ↑  "Hebron Beads". Dphjewelry.com. Diarkibkan daripada yang asal pada 2012-10-11. Dicapai pada 2012-08-18.
4. 1 2  Nazmi al-Ju'bah (January 25, 2008). "Hebron glass: A centuries' old tradition". Institute for Middle East Understanding (Original in This Week in Palestine). Diarkibkan daripada yang asal pada December 25, 2010. Dicapai pada March 31, 2012.
5. ↑  Beard, 1862, p. 19
**Sekolah Menengah Kebangsaan Jalan Oya** atau nama ringkasnya *SMK Jalan Oya* atau *Semenjaya*, merupakan sebuah Sekolah menengah kebangsaan yang terletak di Jalan Kemuyang, Sibu Sarawak.

Sehingga 2024, sekolah ini telah menerima sejumlah pelajar yang kini melebihi 1000, dengan kemasukan seramai 213 pelajar Tingkatan 1 bagi sesi persekolahan 2024/2025.

Sejarah
-------

Sekolah Menengah Kebangsaan Jalan Oya telah memulakan perkhidmatannya pada 2 Januari 1981. Ketika itu, sekolah ini beroperasi dengan menumpang bangunan lama di Batu 15, Sibu. Pada awalnya, sekolah ini tidak ada bekalan air dan elektrik. Pelajar yang tinggal di asrama hanya menggunakan belakan air yang dihantar oleh pihak Jabatan Kerja Raya (JKR).

Pada 27 Disember 1991, Sekolah Menengah Kebangsaan Jalan Oya telah berpindah ke lokasi di C.D.T 45, Jalan Kemuyang. Jarak lokasi baharu ini dari pusat bandar Sibu ialah 24 kilometer. Ketika itu, bilangan kakitangan sekolah ialah 75 orang, iaitu 60 orang guru dan 15 orang kakitangan sokongan. Sekolah baharu ini lengkap dengan kemudahan air, elektrik, dewan, makmal, bangunan kelas, bangunan asrama, tandas, kantin, padang sukan, gelanggang permainan, dan flat guru. Pada masa ini juga, sekolah sudah mempunyai sebuah makmal komputer untuk memudahkan pembelajaran. Selain itu, Bilik Alat Pandang Dengar (APD) juga tersedia. 

Pada tahun 2009, apabila bilangan pelajar semakin bertambah, pihak sekolah telah membina kelas kabin sebanyak 9 unit. Kelas kabin ini mula digunakan sepenuhnya pada 2 Januari 2010. Pengurusan sekolah juga telah membina tempat letak kereta berbumbung bagi kemudahan para guru. 

Pada tahun 2023, bilangan pelajar telah bertambah kepada 1009 orang. Jumlah pelajar dijangka akan bertambah memandangkan kawasan persekitaran rumah sedang rancak dibangunkan. Pada setiap tahun, banyak kawasan perumahan baharu dibina. Ini menyebabkan bilangan pelajar semakin meningkat. Pencapaian akademik sekolah adalah pada tahap baik. Gred Purata Sekolah dalam Sijil Pelajaran Malaysia berada dalam lingkungan 4.00 - 4.98 manakala Sijil Pelajaran Malaysia berada pada 2.50 hingga 3.00. Kini, bilangan guru yang mengajar di sekolah ini adalah seramai 74 orang. Bilangan Anggota Kumpulan Pelaksana pula ialah seramai 12 orang.

Pencapaian
----------

Alamat
------

Sekolah Menengah Kebangsaan Jalan Oya
Jalan Kemuyang
96000, Sibu
Sarawak, Malaysia
Telefon = 6084217610
Fax = 6084210281

Pautan luar
-----------

*
Mejar Jeneral  **Dato Khairul Anuar Abd Aziz** adalah seorang anggota tentera Malaysia yang berasal dari Batu 3, Kampung Busut Jin, Jalan Temerloh, Pahang. Beliau telah dikurniakan pingat Panglima Gagah Berani pada 2 Oktober1994 di atas keberaniannya semasa terlibat dalam misi menyelamat 70 orang US Rangers dan lima orang krew Udara Tentera Amerika yang dikepung di kawasan Pasar Bakara oleh Militia Farah Aideed.

Pada 4 Okt 1993, ketika itu Mej Jen Dato Khairul Anuar, telah terlibat dalam misi menyelamat 70 orang US Rangers dan lima orang krew Udara Tentera Amerika yang dikepung di kawasan Bakara Market oleh Militia Farah Aideed. Setelah puak militia menggunakan senjata anti kereta kebal, Mej Jen Dato Khairul mengarahkan anggota-anggotanya membalas tembakan. Tindakan berani yang diambil olehnya menyebabkan militia berundur dari medan pertempuran. 

Misi menyelamat ini dilaksanakan dengan cemerlang oleh anggota MALBAT walaupun seorang anggota terkorban dan sembilan anggota tercedera serta empat buah kereta perisai pengangkut anggota (KPPA) rosak akibat ditembak dengan senjata anti kereta kebal oleh Militia Farah Aided. Beliau dikurniakan pingat PGB pada 2 Okt 1994.

Rujukan
-------

* Keberanian Dan Pengorbanan Diarkibkan 2014-03-28 di Wayback Machine
**Juara** merupakan sebuah filem Melayu yang diterbitkan di Malaysia pada 1991. Filem Juara diterbitkan dalam bentuk filem warna.

Filem Juara mula ditayangkan pada 1991 di pawagam seluruh negara. Menampilkan Malek Noor, Sidi Oraza dan ramai lagi.

Sinopsis
--------

Malek, Sidi, Busul dan Ira adalah empat orang anak Aziz yang memilih haluan masing-masing setelah bapa mereka Aziz di ke masukkan hospital sakit jiwa. Malek menjadi peninju. Sidi diperalatkan oleh sindiket mencuri sebutir berlian daripada Joe Martino lalu menghilangkan diri apabila diburu pelbagai pihak. Malek muncul sebagai juara perlawanan tinju siam yang dianjurkan khas oleh Joe Martino. Ketua sindiket berjaya memperolehi semula berlian yang curi Sidi, dan memaksanya bertarung dengan abang Malek. Sekiranya enggan, sindiket itu mengugut akan memusnahkan seluruh keluarganya.

Pelakon
-------

* Malek Noor sebagai Malek
* Sidi Oraza sebagai Sidi
* Salih Yaacob sebagai Busul
* Juliza Adzlizan sebagai Ira
* Raja Azura sebagai Salbiah
* A. Rahim sebagai Chief
* M. Rajoli sebagai Saleh
* Kuswadinata sebagai Mat
* Latif Ibrahim sebagai Zaki
* A. Galak sebagai Aziz
* Aziz Sattar sebagai Sudin
* Yusof Haslam sebagai Joe Martino
* Hussein Abu Hassan sebagai Hussein, pengarah filem (penampilan khas)
* Wazata Zain sebagai Pengadil
* Aimi Jarr sebagai Bos (penampilan khas)
* Laila Nasir sebagai Laila (penampilan khas)
* Yazid Sobrani sebagai dirinya sendiri (penampilan khas)

Lihat juga
----------

* Filem Malaysia tahun 1991

Pautan luar
-----------

*
**Azwin Andy Abdul Malik** (lahir 13 September 1983) ialah seorang model dan pemuzik Malaysia. Beliau terkenal sebagai pemain dram kumpulan Estranged dari 2000 sehingga 2015. Adik-beradiknya juga turut bergiat aktif dalam bidang muzik, abang sulungnya ialah Azlan Rudy Abdul Malik yang merupakan pemain dram kumpulan muzik rap rock Malaysia, Pop Shuvit yang juga ketua pegawai operasi 1M4U, manakala seorang lagi abangnya ialah Azril Dino Abdul Malik ialah pemain dram kumpulan Frequency Cannon.

Kehidupan awal dan pendidikan
-----------------------------

Azwin Andy Malik atau mesra dengan panggilan Andy dilahirkan pada 13 September 1983 di Petaling Jaya, Selangor dan merupakan anak bongsu daripada tiga beradik yang kesemuanya lelaki kepada ibubapanya Abdul Malik Abdul Rahmah dan Anne Malik. Beliau merupakan Graduan Sarjana Muda Pengurusan Perniagaan di Universiti HELP.

Estranged
---------

Rencana utama: Estranged
Beliau menyertai kumpulan Estranged semasa penubuhan kumpulan ini pada 2001, beliau memegang posisi sebagai pemain dram. Sepanjang bersama kumpulan itu, beliau menerbitkan tiga album studio. Andy meninggalkan Estranged 
pada Ogos 2015 kerana terikat dengan komitmen kepada pekerjaannya.

Dunia peragaan
--------------

Disamping dikurniakan sosok tubuh yang sasa, berwajah tampan dan tinggi. Andy juga melibatkan diri dalam dunia peragaan. Beliau pernah menjadi model untuk Noor Arfa Batik dan uga jenama-jenama lain.

Kehidupan peribadi
------------------

Beliau berkahwin dengan Azline Megat pada 2014.

Rujukan
-------

1. ↑  Perpecahan akrabkan Estranged[*pautan mati kekal*] *Kosmo!*. Dicapai pada 19 Oktober 2015.
2. ↑  Estranged bangkit setelah 4 tahun menyepi *Sinar Harian*. Dicapai pada 19 Oktober 2015.

Pautan luar
-----------

* Azwin Andy Malik di Facebook
* Azwin Andy Malik di Twitter
* Azwin Andy Malik di Instagram

| * l
* b
* s
Estranged |
| --- |
| 
* **Richael Lawrence Gimbang**
* **Solihuddin Hormat**
* **Nor Hanafi Nor Hadi**

* Azwin Andy Malik
* Mohd Azraai Zainal
* Chow Ken Chung
* Alda Evan Tan

 |
| Album studio | 
* *In Hating Memory*
* *Remain Unknown*
* *Anugerah Hidup*

 |
| EP | *Sepenuhnya Vol. 1* |
| Single | 

|  |  |
| --- | --- |
| *In Hating Memory* | 
* "Chocolate Syrup"
* "Velocity"
* "Itu Kamu"

 |
| *Remain Unknown* | 
* "Yang Pernah"
* "Aurora"
* "In No Time"
* "Ketika Ini"
* "We Remain Unknown"

 |
| *Anugerah Hidup* | 
* "Borneo"
* "Pengganti"
* "Baru"
* "Nyata"

 |
| *Sepenuhnya* | 
* "Inginkan Kau"
* "Hancur Aku"
* "Seperti Yang Dinantikan"

 |

 |
**Mudvayne** adalah kugiran heavy metal Amerika dari Peoria, Illinois, dibentuk pada tahun 1996. Mereka dikenal karena eksperimen sonik mereka, seni album inovatif, cat wajah dan tubuh, topeng dan seragam. Mereka telah menjual lebih dari enam juta rekaman di seluruh dunia, termasuk hampir tiga juta di Amerika Serikat. Kugiran mereka terdiri dari gitaris Greg Tribbett, drummer Matthew McDonough, vokalis Chad Gray dan bassis Ryan Martinie. Dibentuk pada tahun 1996, Mudvayne menjadi popular di akhir 1990-an Peoria, Illinois adegan muzik bawah tanah Illinois.[*perlu rujukan*] Mereka melancarkan sebuah EP, Kill, I Oughtta, pada tahun 1997 dan menemukan kesuksesan dengan single "Dig" dari album debut mereka *L.D. 50* (2000). Setelah merilis empat album lagi dan melakukan tur tanpa henti selama hampir satu dekade, Mudvayne hiatus pada 2010. Mereka bersatu kembali pada 2021 dan terus tampil live.

Rujukan
-------

1. ↑  "Mudvayne | Biography & History". *AllMusic*. Dicapai pada April 14, 2020.
2. ↑  "It's Official: Mudvayne To Reunite For First Live Performances In 12 Years". *Blabbermouth.net* (dalam bahasa Inggeris). Dicapai pada April 19, 2021.
3. ↑  "Mudvayne Announce 2022 Festival Shows". *Revolver* (dalam bahasa Inggeris). Dicapai pada February 9, 2022.
**Sekolah Kebangsaan Batu Keling** atau nama ringkasnya *SK Batu Keling*, merupakan sebuah Sekolah kebangsaan yang terletak di D/A Pejabat Pelajaran Daerah Kecil Belaga.

Pada 2009, Sekolah Kebangsaan Batu Keling memiliki 523 pelajar lelaki dan 467 pelajar perempuan, menjadikan jumlah keseluruhan murid seramai 990 orang. Ia mempunyai seramai 49 orang guru.2009

Sejarah
-------

Sekolah Kebangsaan Batu Keling (dahulunya dikenali sebagai Sekolah Kebangsaan Long Asap) merupakan sebuah sekolah rendah yang terbesar di daerah Belaga.

Nama Sekolah Kebangsaan Batu Keling secara rasminya digunakan sempena mengambil nama sekolah yang terawal berpindah ke kawasan penempatan semula Hidro Bakun pada 18 September 1998.

Staf dan murid SK Batu Keling kemudiannya berpindah ke Sekolah Kebangsaan Long Gang pada 5 April 1999.

SK Batu Keling terdiri daripada gabungan 4 buah sekolah iaitu Sekolah Kebangsaan Long Linau, Sekolah Kebangsaan Long Jawe, Sekolah Kebangsaan Long Bulan dan Sekolah Kebangsaan Long Panggai.

Pada tahun 2022, SK Batu Keling menerima peruntukan sebanyak RM5.9 juta ketika sedang dinaiktaraf.

Pencapaian
----------

Sekolah Kebangsaan Batu Keling mencapai Sekolah Berprestasi Tinggi 2013

Alamat
------

Sekolah Kebangsaan Batu Keling
D/A Pejabat Pelajaran Daerah Kecil Belaga
96900, Belaga
Sarawak,  Malaysia
Telefon = 6086469152
Fax = 6086469152

Pautan luar
-----------

* Sekolah Kebangsaan Batu Keling

1. ↑  455 sekolah usang di Sarawak perlu dinaik taraf
**Hari April Fool** merupakan hari yang disambut setiap 1 April di kebanyakan negara Eropah dan dunia Barat. Hari ini disambut dengan usikan atau gurauan terhadap kawan, musuh, jiran, dan orang lain dengan tujuan bergurau senda atau memalukan mereka.

Sejarah
-------

Sambutan pada tarikh ini difahamkan datangnya daripada Zaman Pertengahan ketika Tahun Baru masih dirayakan pada haribulan 25 Mac di kebanyakan bandar di Eropah; malah di sesetengah kawasan di Perancis pula, ia disambut dengan cuti selama seminggu yang berakhir pada 1 April. Ada sesetengah penulis yang mencadangkan bahawa jenaka *April Fools* dimulakan sebagai suatu acahan kepada individu dalam kalangan masyarakat benua ini yang masih merayakan perayaan tahun baru tersebut pada tarikh-tarikh lain meskipun 1 Januari telah lama-kelamaan menjadi tarikh umum bagi Tahun Baru ini sejak pertengahan abad ke-16.

Penerimaan dan pendapat
-----------------------

Amalan membuat muslihat dan jenaka pada *April Fool* ini sarat dengan kontroversi. Pandangan yang menyokong sambutan ini memberi hujah bahawa ia dapat meningkatkan kesihatan melalui gelak tawa akibat terkena tipu muslihat yang dikatakan membantu melegakan stres dan tekanan pada jantung manakala pihak yang berlawanan pula menganggap gelagat sebegini "menakutkan dan manipulatif", "biadab" dan "sedikit menjelikkan".

Nota kaki
---------

1. ↑  Groves, Marsha (2005). *Manners and Customs in the Middle Ages*. m/s. 27.
2. 1 2  "April Fools' Day". *Encyclopædia Britannica*. Dicapai pada 4 April 2013.
3. ↑  Santino, Jack (1972). *All around the year: holidays and celebrations in American life*. University of Illinois Press. m/s. 97. ISBN 978-0-252-06516-3.
4. ↑  Alex, Boese (2008). "April Fools Day – Origin". *Museum of Hoaxes*.
5. ↑  Archie Bland (1 April 2009). "The Big Question: How did the April Fool's Day tradition begin, and what are the best tricks?". *The Independent*. Dicapai pada 4 April 2013.
6. 1 2  Doll, Jen (1 April 2013). "Is April Fools' Day the Worst Holiday? – Yahoo News". Yahoo! News. Dicapai pada 1 April 2014.
7. ↑  "Why April Fools' Day is Good For Your Health – Health News and Views". News.Health.com. 1 April 2013. Dicapai pada 1 April 2014.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Hari April Fool*** |

* (Inggeris) Museum of Hoaxes: Top 100 April Fool's Day hoaxes of all time
* (Inggeris) April Fools' Day On The Web: Sebuah senarai yang panjang untuk jenaka-jenaka April Fool dari 2004 hinggalah kini
**Rashid bin Abdul Wahab** atau lebih dikenali sebagai **Shidee** merupakan penyanyi era 80-an. Beliau dilahirkan pada 9 Julai 1961 dan berasal dari Bagan Datoh, Perak. Lagu popularnya **Sayang Semuanya Sudah Terlambat** dan **Jamilah**.

Diskografi
----------

* Bayangan Wajahmu (1986)
* Semuanya Sudah Terlambat (1987)
* Jasamu Di Kenang (1988)
* Janganlah Menghancurkan (1989)
* Di Antara Kita ... Cinta Seribu (1992)
* Redha (1998)

Kontroversi perkahwinan
-----------------------

Pada 1 Februari 2010, Shidee (49) berkahwin dengan Khairunnisa Aziz (29) tetapi dibantah oleh ibu mertuanya, Jamaliah Hassan (45) kerana 'cinta tiga segi'. Pernikahan dijalankan secara sah dengan berwalikan bapa saudara isteri, malah ibu mertuanya turut menghadiri majlis pernikahan. Pernikahan diadakan di pejabat Agama Islam Hulu Selangor, Kuala Kubu Bharu, manakala majlis persandingan diadakan di Bandar Bukit Sentosa, Rawang. Antara artis yang hadir ialah Salwa Abdul Rahman dan Azizul Khamis

Jamaliah mendakwa Shidee sudah tua, tidak bekerja dan tidak mempunyai rumah dan tinggal dengan keluarganya sejak 2006. Jamaliah Hassan telah membuat laporan polis. Begitu juga anaknya Khairunnisa Aziz juga membuat laporan polis. Sebenarnya Shidee mengendalikan kelas vokal di Bukit Beruntung. Selain itu menjalankan syarikat ejen hartanah menjual rumah lelong di kawasan Bukit Sentosa dan Bukit Beruntung.

Rujukan
-------

1. ↑  Umur bukan penghalang
2. ↑  []

| * l
* b
* s
Penyanyi Lelaki Popular ABPBH |
| --- |
| 1987–kini | 
* Shidee (1987)
* Jay Jay (1988)
* Sudirman Haji Arshad (1989)
* Rahim Maarof (1990)
* Zainal Abidin (1991)
* Nash Elias (1992)
* Jamal Abdillah (1993)
* M. Nasir (1994)
* Man Bai (1995)
* Awie (1996)
* Awie (1997/98)
* Amy Search (1998/99)
* M. Nasir (2000)
* M. Nasir (2001)
* Ajai (2002)
* Anuar Zain (2003)
* Yusry Abdul Halim (2004)
* Mawi (2005)
* Mawi (2006)
* Mawi (2007)
* Mawi (2008)
* Aizat Amdan (2009)
* Faizal Tahir (2010)
* Hafiz Suip (2011)
* Hafiz Suip (2012)
* Hafiz Suip (2013)
* Akim Ahmad (2014)
* Aizat Amdan (2015)
* Khai Bahar (2016)
* Khai Bahar (2017)
* Khai Bahar (2018)

 |
***CSI: Crime Scene Investigation*** (juga dikenali sebagai ***CSI: Las Vegas***) ialah drama televisyen jenayah berantai (bersiri) Amerika, yang mula ditayangkan di CBS pada 6 Oktober, 2000. Siri ini dicipta oleh Anthony E. Zuiker dan diteritkan Jerry Bruckheimer. Penggambaran siri ini dibuat kebanyakannya di Universal Studios di Universal City, California.

Siri ini mengikuti ahli-ahli sains forensik Las Vegas (dikenali sebagai "Crime Scene Investigators (Para Penyiasat Tempat Kejadian)") yang berkerja untuk Jabatan Polis Las Vegas berbanding nama jawatan sebenar "Crime Scene *Analyst* (*Juru Analisa* Tempat Kejadian) dan "Jabatan Polis *Metropolitan* Las Vegas" menggunakan bukti-bukti fizikal dan jasmani untuk menyelesaikan kes-kes bunuh dalam drama ini yang telah mencetuskan ilham untuk penerbitan beberapa siri-siri kepolisian yang lain. Siri ini mengadunkan kaedah saring-siasat, bahan topik dan tema yang *real* dan drama berdorongkan watak. Kemudiannya *spin-off* siri CSI: Miami, dan CSI: NY juga diterbitkan.
Jangan dikelirukan dengan Parliament House, Helsinki atau Reichstag (building).
 

**Dewan Parlimen** ( Svensk: *Riksdagshuset*code: sv is deprecated  [ˈrɪ̂ksdɑː(ɡ)sˌhʉːsɛt] ( dengar)</img> ) ialah kerusi parlimen Sweden, Riksdag. Ia terletak di hampir separuh daripada Helgeandsholmen (pulau), di *Gamla stan*code: sv is deprecated  (bandar lama) daerah pusat Stockholm.

Seni bina
---------

Kompleks bangunan itu direka oleh Aron Johansson dalam gaya Neoklasik, dengan bahagian fasad gaya Baroque Revival yang bersifat berpusat.  Bangunan Parlimen telah dibina antara tahun 1897 dan 1905.

Pada tahun 1889, pertandingan telah diadakan untuk memilih reka bentuk untuk bangunan Parlimen baharu, yang dimenangi Johansson.  Apabila dibuka, ia telah menggantikan Bangunan Riksdag Lama ( *Gamla Riksdagshuset* ) yang terletak di Riddarholmen (pulau).

Pada asalnya, kedua-dua bangunan kompleks itu dibina untuk menempatkan Riksdag dalam bangunan pertama, dan Sveriges Riksbank (Bank Negara Sweden) di bahagian kedua, berbentuk separuh bulatan. 

Pembesaran Dewan Perhimpunan
Selepas Riksdag dwikameral digantikan oleh badan perundangan unicameral pada tahun 1971, dan bank itu berpindah, bangunan yang menempatkan bank itu dibina semula untuk menempatkan Dewan Perhimpunan baharu. Semasa pembinaan, Parlimen berpindah ke premis sementara di Kulturhuset (House of Culture) yang baru didirikan di selatan Sergels Torg, yang juga terletak di tengah Stockholm.

Anugerah Rezeki Betul
---------------------

Anugerah Rezeki Tepat telah disampaikan kepada penerima pada satu majlis di Bangunan Parlimen.  Anugerah ini diperkenalkan pada tahun 1980 dengan tujuan menghormati dan memberikan sokongan kepada individu yang memberikan jawapan praktikal dan menjadi contoh dalam menghadapi cabaran yang paling mendesak dalam zaman ini. Sehingga kini, terdapat 149 penerima anugerah dari 62 negara.

Lihat juga
----------

* Seni bina Stockholm

Rujukan
-------

1. 1 2 3 4  "Riksdagen—Swedish Parliament House". *Virtualtourist.com*. Diarkibkan daripada yang asal pada 2015-04-03. Dicapai pada 2013-07-27.
2. ↑  Right Livelihood Award.org: "The Award Ceremony in the Swedish Parliament" Diarkibkan 2013-08-01 di Wayback Machine. accessed 7.27.2013
3. ↑  Right Livelihood Award.org: "About the Right Livelihood Award" Diarkibkan 2013-08-01 di Wayback Machine. accessed 7.27.2013

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Dewan Parlimen, Stockholm*** |
Eric Banadinović, AM (lahir 9 Ogos 1968), dikenali secara profesional sebagai Eric Bana (/ˈbænə/), ialah seorang pelakon Australia. Dia memulakan kerjayanya dalam siri komedi sketsa Full Frontal sebelum mendapat perhatian dalam drama komedi The Castle (1997). Tidak lama selepas itu dia mendapat pujian kritikal dalam filem jenayah biografi Chopper (2000). Selepas sedekad peranan dalam rancangan TV dan filem Australia, Bana mendapat perhatian Hollywood untuk persembahannya dalam filem perang Black Hawk Down (2001) dan watak utama dalam Hulk (2003). Dia telah memainkan watak Hector dalam filem Troy (2004), drama sejarah utama Steven Spielberg dan thriller politik Munich (2005), Henry VIII dalam The Other Boleyn Girl (2008), dan penjahat Nero dalam filem fiksyen sains Star Trek (2009). ). Bana juga memainkan Henry DeTamble dalam The Time Traveler's Wife (2009). Pada tahun 2013, beliau memainkan watak Lt. Cmdr. Erik S. Kristensen dalam filem perang Lone Survivor dan pada tahun berikutnya dia memainkan sarjan polis Ralph Sarchie dalam filem seram Deliver Us from Evil.
**Sekolah Kebangsaan RPS Terisu** atau nama ringkasnya *SK RPS Terisu*, merupakan sebuah Sekolah Kebangsaan yang terletak di (Jheoa) D/A Pejabat Pendidikan Daerah Cameron Highlands. RPS bermaksud rancangan penempatan semula.

Pada 2009, Sekolah Kebangsaan Terisu memiliki 101 pelajar lelaki dan 110 pelajar perempuan, menjadikan jumlah keseluruhan murid seramai 211 orang. Ia mempunyai seramai 17 orang guru.2009

Alamat
------

Sekolah Kebangsaan Terisu
(Jheoa) D/A Pejabat Pendidikan Daerah Cameron Highlands
Pahang,  Malaysia
Telefon = 0
Fax = 0

Sejarah
-------

Pada tahun 2023, Tenaga Nasional Berhad (TNB) pernah menghulurkan bantuan sepasang pakaian seragam sekolah, beg, kasut dan alat tulis bernilai RM200 kepada 50 orang murid SK Terisu melalui Program Ceria Ke Sekolah TNB 2023 Peringkat Negeri Pahang.

Rujukan
-------

1. ↑  Senarai Sekolah Mengikut Kumpulan Jenis Dan Negeri
2. ↑  TNB sedia RM40,000 bantu 200 murid di Pahang

Pautan luar
-----------

* Sekolah Kebangsaan Terisu
* Sekolah Kebangsaan Terisu
* Sekolah Kebangsaan Terisu
**Bank Pembangunan Islam** atau (Inggeris:*Islamic Development Bank*) merupakan satu institusi pembangunan kewangan pelbagai hala terletak di Jeddah, Arab Saudi. Cadangan penubuhan bank ini berlaku ketika penemuaan menter-menteri kewangan negara-negara Islam di Sidang Pertubuhan Kerjasama Islam atau OIC yang pertama pada 18 Disember 1973, bersamaan 23 Zulkaedah 1393 Hijrah. Aktiviti bank bermula pada 20 Oktober 1975, bersamaan 15 Syawal 1395 Hijrah. Terdapat 56 negara sebagai pemegang saham di dalam bank ini.

Selain Jeddah menjadi pusat operasi, Bank Pembangunan Islam juga terdapat pejabat-pejabat serantau yang terletak di Rabat,Maghribi; Kuala Lumpur, Malaysia;Almaty, Kazakhstan dan Dakar, Senegal. Bank ini juga mempunyai wakil bidang dari negara-negara seperti Afghanistan, Azerbaijan, Bangladesh, Guinea Conakry, Indonesia, Iran, Nigeria, Pakistan, Sierra Leone, Sudan, Uzbekistan dan Yemen.

Pemegang Saham
--------------

Arab Saudi merupakan sebagai pemegang saham yang terbesar di bank ini. Libya merupakan negara kedua pemegang saham terbesar, manakala Iran yang ketiga terbesar.

Berikut adalah pemegang-pemegang saham yang lain (mengikut benua dan turutan nilai saham yang dipegang):

| Afrika 
  | Asia
  | Amerika Selatan
  | Eropah
  |
| --- | --- | --- | --- |
| 1. Nigeria
2. Algeria
3. Mesir
4. Algeria
5. Maghribi
6. Sudan
7. Gabon
8. Senegal
9. Cameroon
10. Guinea
11. Burkina Faso
12. Niger
13. Uganda
14. Benin
15. Tunisia
16. Mali
17. Chad
18. Mauritania
19. Gambia
20. Mozambique
21. Djibouti
22. Guinea-Bissau
23. Sierra Leone
24. Somalia
25. Togo
26. Comoros
27. Cote d'Ivoire
 | 1. U.A.E.
2. Qatar
3. Kuwait
4. Pakistan
5. Indonesia
6. Malaysia
7. Bangladesh
8. Yemen
9. Jordan
10. Oman
11. Iraq
12. Brunei
13. Bahrain
14. Palestine
15. Kazakhstan
16. Syria
17. Azerbaijan
18. Afghanistan
19. Lebanon
20. Kyrgyzstan
21. Maldives
22. Tajikistan
23. Turkmenistan
24. Uzbekistan
 | 1. Suriname
 | 1. Turkey
2. Albania
 |

Malaysia sebagai Ahli Lembaga
-----------------------------

Ibu pejabat Bank Pembangunan Islam bagi rantau Asia Pasifik, terletak di Menara Bank Pembangunan,Jalan Sultan Ismail, Kuala Lumpur. Malaysia diwakili oleh Perdana Menteri Tun Dr. Mahathir bin Mohamad sebagai ketua kerajaan. Wakil Malaysia menjadi Lembaga Pengarah Eksekutif, dikerusi oleh Tan Sri Dr. Wan Abdul Aziz Wan Abdullah.

Bekas Perdana Menteri keempat Malaysia, Tun Dr Mahathir Mohamad, mempengerusikan Suruhanjaya Wawasan 1440H Bank Pembangunan Islam yang dibentuk pada 5 Februari 2005.

Pautan Luaran
-------------

1. Laman Sesawang Rasmi Islamic Development Bank (Inggeris)

Rujukan
-------

1. ↑  "IDB Member Countries". Diarkibkan daripada yang asal pada 2014-07-28. Dicapai pada 2021-08-16.
Dalam politik, sebuah **diet** (Latin, "aturan hidup" terbitan *dies* "hari") ialah istilah sidang perhimpunan rasmi yang digunakan di Eropah pascaklasik dalam erti kata "perhimpunan" oleh kerana penggunaannya untuk kerja mesyuarat perhimpunan setiap hari atau hari tertentu pada zaman tesebut, dan oleh itu untuk perhimpunan itu sendiri.

Perkaitan ini dipinjam terjemah dalam alam penutur bahasa Jerman (*Tag atau* *-tag*code: de is deprecated ) tersebar dalam kawasan menuturkan bahasa tersebut dari kurun ke-14 diterapkan dalam Reichstag zaman Empayar Suci Rom. Di negara-negara penutur bahasa Jerman atau serumpun:

* Bundestag (Jerman)
* Tagsatzung (Switzerland, 1500-1848)
* Riksdag (Sweden)
* Rigsdagen (Denmark, 1849-1953)

Jepun merombak semula kerajaannya kepada suatu sistem berperlembagaan dalam Pemulihan dilakukan Maharaja Meiji berikutan penumpasan Kesyogunan Tokugawa; badan perundangan Diet Kebangsaan dibentuk berdasarkan moden Reichstag kerajaan Prusia.

Rujukan
-------

1. ↑  "diaeta". K. Prent, J. Adisubrata, W. J. S. Poerwadarminta (1969). *Kamus Latin-Indonesia*. Jogjakarta: Penerbitan Jajasan Kanisius. m/s. 243-5
2. ↑  Douglas Harper. "diet". *Online Etymology Dictionary*.
3. ↑  „Tag", dalam: Wolfgang Pfeifer dkk. *Etymologisches Wörterbuch des Deutsche*n (1993), didigitalkan Wolfgang Pfeifer dalam *Digitalen Wörterbuch der deutschen Sprache*. Akademi Sains Berlin-Brandenburg. Diambil dari  pada Sep 16, 2023.
Malaysia Timur (Sabah dan Sarawak)
Blok Borneo merupakan sebuah visi dalam membentuk gabungan politik antara parti-parti politik yang berada di Sabah dan Sarawak. Perubahan landskap politik di Sabah dan Sarawak pada Pilihan Raya Umum-14 yang menunjukkan peningkatan dalam sokongan terhadap parti tempatan seperti di Sabah dan di Sarawak membawa kepada idea pembentukan blok pakatan ini. Oleh itu, visi dalam membentuk Blok Borneo merupakan sebuah impian yang ingin direalisasikan daripada parti-parti politik Malaysia Timur yang terdiri daripada parti politik Sabah dan Sarawak. Blok ini pertama kali dicetuskan oleh Presiden Parti Solidariti Tanah Airku (STAR) Jeffrey Kitingan pada tahun 2018, bersama dengan Presiden Parti Rakyat Sarawak (PRS), mendiang James Jemut Masing (Bul, 2022) .

Sabah
-----

Walaupun Blok Borneo pada mulanya diusulkan oleh Parti Solidariti Tanah Airku dan Parti Rakyat Sarawak (PRS), Blok Borneo telah dijadikan tema bagi Parti Warisan Sabah yang diedarkan sebagai bahan publisiti yang mengandungi logo GPS bersama logo Warisan. Sehubungan dengan itu, Presiden Parti Warisan, Shafie Apdal telah mengatakan bahawa Sabah dan Sarawak bakal menjadi '*kingmaker*' pada Pilihan Raya Umum-15 (Leiking, 2022) .

  

Namun begitu, dengan tampuk pemerintahan Gabungan Rakyat Sabah yang menarik diri daripada membentuk pakatan dengan Parti BERSATU menunjukkan bahawa aspirasi Blok Borneo makin hampir direalisasikan (Daily Express Online, 2022). Walaubagaimanapun, Blok Borneo belum dapat dibentuk sehingga 25 Mei 2023 akibat ketidak-stabilan politik di Sabah. Pada tarikh 25 Mei 2023, Sabah akhirnya mendapat kestabilan politik selepas meluluskan 4 rang undang-undang baru di Sabah dan salah satu rang undang-undang tersebut adalah peraturan larangan ahli dewan rakyat untuk berpindah parti atau dikenali sebagai RUU Anti-lompat parti Sabah.

Sarawak
-------

Di Sarawak, walaupun Presiden Parti Rakyat Sarawak (PRS) yang mengusul Blok Borneo, dominasi Gabungan Parti Sarawak di landskap politik negeri tersebut telah membawa kepada tumpuan untuk menarik parti tersebut ke dalam Blok Borneo. Komitmen politik serta aspirasi untuk mendapatkan semula hak-hak Sabah dan Sarawak dalam Perjanjian Malaysia 1963 merupakan agenda bersama yang telah menyatukan kedua-dua parti di Borneo ini (Daily Express Online, 2022). 

Sehubungan dengan itu, Gabungan Parti Sarawak tetap kekal berhati-hati kerana ketidak-stabilan politik tempatan di Sabah yang berpecah, dari sokongan akar umbi dan juga pendekatan parti-parti politik Sabah terhadap Perjanjian Malaysia 1963. Visi agenda Borneo belum lagi dapat dilihat antara kedua-dua negeri ini (Bul, 2022) .

Rujukan
-------

1. 1 2 3  Bul, T. (2022). *GPS tak komited, blok Borneo kekal impian, kata penganalisis*. FMT.
2. ↑  Leiking, D. (2022, October 14). *ULASAN | Warisan, GPS mampu hidupkan Borneo Bloc, stabilkan politik negara*. Malaysiakini.
3. 1 2  Daily Express Online. (2022, December 12). *Semakin hampir realisasikan Blok Borneo: PRS*. Www.dailyexpress.com.my.
**Democracy Rising** ialah sebuah organisasi Amerika yang ditubuhkan pada tahun 2001 untuk menentang rasuah korporat. Organisasi kemudian menjadi organisasi yang menentang tindakan ketenteraan Amerika Syarikat terhadap Iraq dan, selepas Perang Iraq, organisasi bertujuan untuk mempromosikan strategi keluar untuk menamatkan pendudukan Iraq.

Organisasi bermula dengan tiga sukarelawan, Jason Kafoury (selaku Penyelaras Kebangsaan), Matthew Zawisky (selaku Penganjur Kebangsaan), dan Richard Martin (selaku Pengurus Operasi Negara dan Pentadbir Web). Organisasi tersebut menganjurkan stadium secara kolaboratif dan manifestasi bersaiz lebih kecil yang dipanggil "Perhimpunan Super" di seluruh Timur Amerika Syarikat (Tampa, Florida, Wall Street, New York, Buffalo, New York, Trenton, New Jersey dan lain-lain) di bawah payung 501 (c )(4) organisasi bukan untung (US Federal EIN # 54-2043043) yang telah diasaskan oleh Ralph Nader. Ia memberi tumpuan kepada rasuah korporat semasa berlakunya dan gegaran susulan bencana Enron, dan akhirnya bergabung menjadi kumpulan anti-perang yang diketuai oleh Kevin Zeese berikutan pilihan raya 2004. Pada masa itu, ia menukar domain tapak webnya daripada "democracyrising.org" kepada "democracyrising.us".

Selepas itu, organisasi tersebut menjadi salah satu ahli United for Peace and Justice. Ralph Nader menjadi tuan rumah blog interaktif untuk laman webnya dan satu oleh Kevin Zeese, pengarah organisasi dan calon Senat AS 2006 di Maryland.  Organisasi itu dilipat pada akhir 2007.

Rujukan
-------

1. ↑  American Chronicle "In Maryland, Kevin Zeese Takes On The Power Brokers" Diarkibkan 2007-05-02 di Wayback Machine, (October 2005)

Pautan luar
-----------

* November 2002 tapak web democracyrising.org daripada Archive.org
* Oktober 2007 DemocracyRising. Tapak web AS dari Archive.org
* Memprotes Kapitalisme di Wall Street- 7 Oktober 2002 daripada TheNation.com
* Calon pemilihan semula yang gagal boleh mendapatkan pencalonan presiden Parti Hijau pada 12 September 2002 daripada OnlineAthens.com
* Greens untuk Menjalankan Calon Presiden pada 2004, Tetapi Siapa? Julai, 2002 daripada baltimorechronicle.com
* Bagaimana Nader menjadikan saya seorang anarkis 7 Ogos 2001 daripada Indymedia.org Diarkibkan 2015-09-22 di Wayback Machine
* Ralph Nader Democracy Rising Rallies 2001-2003 daripada GWU.edu

Templat:Ralph Nader
**Inspire, Debate, Engage and Accelerate Action** ( **IDEA** ), dahulunya adalah turut dikenali sebagai **European Political Strategy Centre** ( **EPSC** ), sebuah agensi eksekutif Suruhanjaya Eropah yang melaporkan terus kepada Presiden Suruhanjaya Eropah dan di bawah kuasanya. IDEA terdiri daripada kakitangan penasihat profesional, penganalisis dasar dan kakitangan sokongan dalam memberikan idea serta inspirasi keutamaan untuk teras Presiden; berdebat dan melibatkan diri di sekitar alternatif dasar berasaskan bukti baharu dalam komuniti kumpulan pemikir, penyelidikan dan institusi lain melalui jangkauan aktif; dan mempercepatkan penukaran idea dan penglibatan ini kepada tindakan yang konkrit dan berani untuk membantu Suruhanjaya EU menyampaikan kepada rakyatnya dalam konteks yang cepat berubah. Pusat ini mempunyai pangkat ketua sebagai Ketua Pengarah yang ditetapkan oleh Presiden.

Sejarah
-------

### Unit Kajian Hadapan Suruhanjaya Eropah

IDEA diasal-usulkan bermula pada tahun 1989, apabila **Unit Kajian Hadapan** telah ditubuhkan oleh Suruhanjaya Eropah sebagai 'pemikir' kecil yang mempunyai kakitangan EU yang melaporkan terus kepada Presiden Jacques Delors .

Tugas utama unit adalah untuk memantau dan menilai integrasi Eropah dengan mengkaji prospek jangka panjang serta kecenderungan struktur, berdasarkan dirinya terutama sekali pada rangkaian hubungan luar dengan institut penyelidikan khusus dalam ramalan dan perancangan jangka panjang.

#### Ahli Unit Kajian Hadapan Suruhanjaya Eropah

* Marc Luyckx Ghisi
* Lelaki Spier
* Maria João Rodrigues

### Kumpulan Penasihat Dasar (GOPA)

Romano Prodi menukar Unit Kajian Hadapan menjadi **Kumpulan Penasihat** Dasar ( **GOPA** ) dan mempercayakannya dengan empat domain khusus: ekonomi, hal ehwal sosial, hal ehwal luar negeri dan dialog dengan agama, pada Mei 2020.

### Biro Penasihat Dasar Eropah (BEPA)

Ketibaan José Manuel Barroso sebagai Presiden Suruhanjaya Eropah pada tahun 2004, GOPA telah disusun semula dan dijenamakan semula sebagai Biro Penasihat Dasar Eropah (BEPA).

### Pusat Strategi Politik Eropah (EPSC)

Ketibaan Jean-Claude Juncker sebagai Presiden Suruhanjaya Eropah pada 2014, BEPA telah disusun semula dan dijenamakan semula sebagai Pusat Strategi Politik Eropah (EPSC).

Lihat juga
----------

* Prosedur codecision
* Jawatankuasa Perwakilan Tetap (Coreper)
* Lembaga Penasihat Penyelidikan Eropah (EURAB)

Rujukan
-------

1. ↑  "COMMUNICATION FROM THE PRESIDENT TO THE COMMISSION I.D.E.A. - Inspire, Debate, Engage and Accelerate - Action Mission, Tasks and Organisation Chart" (PDF). *European Commission*. European Commission. Dicapai pada 29 December 2021.

Pautan luar
-----------

* IDEA Inspirasi, Debat, Libatkan dan Percepatkan Tindakan

Templat:Eu-directorates-general
Bagi sitkom TV dengan judul sama, lihat Kopitiam (siri TV).Sebuah kopitiam di Singapura.
**Kopitiam** atau **kopi tiam** (merupakan gabungan perkataan Melayu kopi dengan Hokkien *tiam* (店; POJ: tiàm "kedai" sekaligus "kedai kopi") adalah kedai kopi dan sarapan tradisional yang terdapat di Semenanjung Malaysia, Singapura, Sumatera Utara dan Kalimantan Barat. Sajian kopitiam ringkas terdiri daripada aneka pilihan makanan yang mengandungi telur, roti bakar dan kaya, serta minuman seperti kopi, teh, Horlicks dan Milo.

Kopitiam di Malaysia
--------------------

Kopitiam di Muar, Johor.
Kopitiam boleh dijumpai di merata tempat di Malaysia. Istilah kopitiam di Malaysia merujuk kepada kedai kopi Cina yang lazimnya hanya menawarkan sajian Cina Malaysia.

### Kopitiam dalam zaman moden

Kebelakangan ini munculnya sejenis "kopitiam baharu". Kelarisan kopitiam bergaya lama serta minat masyarakat terhadap tema nostalgia serta kenaikan dalam pendapatan telah mencetuskan kebangkitan jenis pseudo-kopitiam ini. "Kopitiam baharu" ini merupakan kedai makanan segera yang menampilkan gaya kopitiam lama dari segi hiasannya, tetapi lazimnya dibina dalam latar yang lebih moden dan bersih seperti pusat beli-belah dan bukannya rumah kedai.

Trend kopitiam baharu juga dicetuskan setelah terhasilnya fenomena "budaya kopi" oleh rangkaian kedai kopi seperti Starbucks dan The Coffee Bean & Tea Leaf. Kopitiam ini menawarkan alternatif yang lebih mudah didapati yang mana budaya kopi boleh dinikmati dengan perisa tempatan dan harga yang lebih berpatutan.

Bagi menawarkan pengalaman kopitiam sejati, kopitiam baharu ini kebanyakannya menawarkan perisa kopi tempatan yang tulen, roti bakar kayu arang yang disajikan bersama mentega dan kaya dan telur rebus. Ada yang menawarkan lebih kepelbagaian makanan yang mana sajian khas sarapan, makan tengahari dan makan malam disediakan.

Peneraju kopitiam baharu di Malaysia merupakan syarikat berjenama **Uncle Lim**. Kebanyakan jenama lain mengikuti konsep ini, maka sehingga hari ini, terdapat tidak kurang daripada 100 jenama kopitiam baharu yang beroperasi di merata negara.

Perbezaan antara kopitiam di Malaysia dan Singapura
---------------------------------------------------

| Malaysia | Singapura |
| --- | --- |
| Istilah kopitiam hanya merujuk kepada kedai kopi yang diniagakan oleh kaum Cina. | Kopitiam boleh merujuk kepada kedai kopi yang diniagakan sesiapa sahaja tanpa mengira kaum. |
| Sajian kopitiam lazimnya hanya terdiri daripada masakan Cina Malaysia.[*perlu rujukan*] | Sajian kopitiam terdiri daripada masakan pelbagai kaum di Singapura. |
| Maklumat sajian kopitiam tidak berapa padat; pelanggan lebih bergantung kepada gambar.[*nyatakan menurut siapa?*] | Maklumat sajian lebih lengkap dan padat. |
| Istilah "kopitiam" tidak merujuk kepada gerai dan medan selera. | Kopitiam juga merujuk kepada gerai dan medan selera. |

Lihat juga
----------

* Pasar malam
* Gerai mamak
* Kedai kopi

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kopitiam*** |

* Looking for Malaysian kopi tiam

1. ↑  Samsudin Berlian (9 Mar 2012). "Pemerhati Makna Kata". *KOMPAS*.
**Forum Dunia untuk Pendemokrasian di Asia** ( **WFDA** ) (Bahasa Inggeris: World Forum for Democratization in Asia) telah ditubuhkan pada tahun 2005 untuk meningkatkan pembangunan politik dan mempromosikan demokrasi di Asia. Sekretariat WFDA **terletak** di Taipei, Taiwan di Yayasan Demokrasi Taiwan (TFD). WFDA telah menganjurkan beberapa persidangan antara pelbagai organisasi masyarakat sivil, terutamanya Persidangan Dwitahunan.

Persidangan dwitahunan
----------------------

Dwitahunan pertama diadakan di Taipei, Taiwan  dan bertujuan untuk "membincangkan dan menggunakan garis panduan untuk menggalakkan perpaduan demokrasi di Asia, menyokong aktivis demokrasi yang menentang sistem autoritarianisme, dan meminta sokongan daripada masyarakat antarabangsa mengenai pendemokrasian di Asia. "

Dwitahunan kedua diadakan di Manila, Filipina.  Dwitahunan ketiga diadakan di Seoul, Korea Selatan menjelang Hari Demokrasi Sedunia. Kontroversi ringkas berlaku apabila Korea Selatan memutuskan untuk menghalang kemasukan seorang aktivis Uigyhur berkewarganegaraan Jerman yang dijadualkan menghadiri persidangan itu.

Ahli Jawatankuasa Pemandu
-------------------------

* Perikatan untuk Pembaharuan dan Demokrasi di Asia (ARDA)
* Rangkaian Asean Alternatif di Burma (ALTSEAN-Burma)
* Titik Tumpuan Asia untuk Forum Masyarakat Sivil Antarabangsa untuk Demokrasi
* Forum Asia Democracy (FAD)
* Inisiatif untuk Dialog Antarabangsa (IID)
* Yayasan Demokrasi Taiwan (TFD)

Rujukan
-------

1. ↑  "Taipei to host 1st democracy forum". The China Post. 2005-09-09. Dicapai pada 2012-08-03.
2. ↑  "Taipei to host Asia democratization forum". Diarkibkan daripada yang asal pada 2016-03-04.
3. ↑  "Forum sounds call for Asia democracy - INQUIRER.net, Philippine News for Filipinos". Newsinfo.inquirer.net. 2007-09-19. Dicapai pada 2012-08-03.
4. ↑  Ramstad, Evan (2009-09-18). "South Korea Bars Uighur Activist - WSJ.com". Online.wsj.com. Dicapai pada 2012-08-03.

Pautan luar
-----------

* Laman Web WFDA
* Laman Web dwitahunan
**Pengajian tinggi percuma** adalah satu inisiatif bagi pelajar dikecualikan sepenuhnya daripada membayar yuran pengajian. Malaysia adalah negara terbaharu yang mengisytiharkan ia akan menjadikan universiti percuma untuk pelajar domestiknya menjelang pilihan raya umum

Usaha-usaha kerajaan Malaysia
-----------------------------

Kementerian Pendidikan Tinggi (KPT) meneruskan inisiatif bagi membantu pelajar daripada golongan keluarga B40 untuk ke universiti menerusi Program Pembangunan Siswa Sulung Keluarga Malaysia (SULUNG). Melalui program ini, sebanyak 10,000 mahasiswa yang merupakan wakil pertama dari keluarga B40 akan dikecualikan sepenuhnya yuran pengajian di semua universiti awam. Program ini dilaksanakan kerana terdapat anak-anak daripada golongan B40 mendapat keputusan yang cemerlang dalam Sijil Pelajaran Malaysia (SPM) atau Sijil Tinggi Pelajaran Malaysia (STPM) namun tidak berpeluang meneruskan pengajian ke peringkat yang lebih tinggi akibat kekangan kewangan dan peluang. KPT memperuntukkan sebanyak RM30 juta kepada semua universiti awam untuk melaksanakan program ini.

Pada Program Cakna Madani bersama pelajar tajaan Jabatan Perkhidmatan Awam (JPA) di institusi pendidikan tinggi di UKM, Perdana Menteri Malaysia Datuk Seri Anwar Ibrahim bersetuju dengan pandangan bahawa pendidikan negara harus ditawarkan secara percuma. Beliau juga berkata perkara itu boleh direalisasikan melalui beberapa dasar dan langkah penjimatan.

Rujukan
-------

1. ↑  STUDY INTERNATIONAL STAFF (30 April 2018). "Malaysia revokes free higher education claim – which could be for the best". *Study International*. Dicapai pada 18 Jun 2023.
2. ↑  Nurliyana (05 Jun 2023). "SULUNG: Inisiatif Yuran Pengajian Percuma Pelajar B40". *Student Portal*. Dicapai pada 18 Jun 2023. Check date values in: `|date=` (bantuan)
3. ↑  OMAR ZIN (13 Jun 2023). "Pendapat peribadi saya, pendidikan harus percuma – PM". Dicapai pada 18 Jun 2023.
**Logam peralihan** ditakrifkan secara tradisi sebagai semua unsur kimia pada blok-d pada jadual berkala, termasuk zink (Zn), kadmium (Cd), merkuri (Hg) dan kopernisium(Cn).Ini bermaksud logam peralihan merangkumi kumpulan 3 hingga 12 dalam jadual berkala. IUPAC kemudian mentaktrifkan logam peralihan sebagai semua unsur yang mempunyai orbit elektron d yang tidak lengkap atau yang hanya dapat membentuk ion stabil dengan orbit d yang tidak lengkap. Berdasarkan takrifan ini, ketiga-tiga unsur di atas (Zn, Cd, dan Hg) tidak termasuk ke dalam logam transisi.

Berdasarkan takrifan tradisional, terdapat 40 unsur yang termasuk logam peralihan dengan nombor atom 21 hingga 30, 39 hingga 48, 71 hingga 80, dan 103 hingga 112. Nama "peralihan" diperoleh berdasarkan kedudukan unsur-unsur tersebut dalam jadual berkala unsur. -izznull

| * l
* b
* s
Jadual berkala |
| --- |
| Susun atur | Piawai • Menegak • Nama penuh • Nama dan jisim atom • Logam dan bukan logam • Blok • Valens • Tatarajah elektron • Jisim atom • Keelektronegatifan • Alternatif |
| Senarai unsur | Nama • Simbol atom • Nombor atom • Takat didih • Takat lebur • Ketumpatan • Jisim atom |
| Kumpulan | 1 •  2 •  3 •  4 •  5 •  6 •  7 •  8 •  9 •  10 •  11 •  12 •  13 •  14 •  15 •  16 •  17 •  18 |
| **Kala:** | 1 •  2 •  3 •  4 •  5 •  6 •  7 •  8 |
| Siri | Alkali •  Logam alkali bumi •  Lantanid •  Aktinid •  Logam peralihan •  Logam lemah •  Metaloid •  Bukan logam •  Halogen •  Gas adi |
| Blok | blok-s •  blok-p •  blok-d •  blok-f •  blok-g |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Aktivisme mahasiswa** ialah penyertaan individu pelajar dalam aktiviti berkumpulan yang bertujuan mempertahankan kepentingan mereka dan membawa perubahan dalam sistem, polisi, sikap, ilmu dan tingkatlaku mengenai isu-isu yang menjejaskan kehidupan universiti atau masyarakat secara besar-besaran.

Sejarah
-------

### Tempoh Pra-Kemerdekaan

Awal abad ke-20 menyaksikan kebangkitan aktivisme dalam setiap lapisan masyarakat dalam pelbagai bentuk. Pelajar Cina di Tanah Melayu adalah sangat reaktif terhadap perkembangan di Tanah Besar China. Guru sekolah Cina juga memainkan peranan untuk menyebarkan anti-imperialis sentimen sepanjang 1920-an dan 1930-an semasa mereka memimpin demonstrasi anti-Jepun seawal tahun 1919.  Menjelang 1930-an, aktivis pelajar Cina membentuk sebahagian daripada sayap kiri yang baru bertenaga dan kuat yang termasuk kesatuan pekerja, persatuan ideologi nasionalis dan media vernakular radikal. Pertubuhan berhaluan kiri seperti Komunis Malaya Parti (MCP) dan Liga Anti-British pelajar (ABL), yang berasaskan hampir keseluruhannya di sekolah Cina, turut diasaskan. Menjelang 1950-an, pelajar Cina aktivis telah menyumbang kepada banyak "rusuhan pelajar, pemusnahan dan pertumpahan darah terancang" di Singapura dan semenanjung. sekolah cina telah ditutup oleh pihak berkuasa beberapa kali, dan 60 pelajar ditahan manakala 39 dibuang oleh November 1957.

Rujukan
-------

1. ↑  Imagined Malaysia. (2020). A History of Student Activism in Malaysia. https://rakyatandrights.my/wp-content/uploads/2021/09/Imagined-Malaysia\_Chapter-1\_Research-Introduction.pdf
2. ↑  Liok Ee Tan. (1997). *The Politics of Chinese Education in Malaya, 1945-1961*. Oxford University Press, USA.
**Monoetnik** ialah kewujudan satu kumpulan etnik tunggal di kawasan atau negara tertentu. Ini adalah bertentangan dengan polietnik.

Contoh negara monoetnik ialah Jepun. Adalah menjadi pendapat umum bahawa di Jepun seluruh negara adalah monoetnik, tetapi terdapat juga beberapa etnik minoriti yang mendiami Jepun, iaitu Korea, Ainu dan Ryukyu. Mereka mencakup sekitar 1% dari seluruh populasi.

Korea Selatan adalah satu lagi contoh negara monoetnik. Terdapat etnik minoriti di Korea Selatan, menyumbang kira-kira 1% daripada populasi Korea Selatan. Perkadaran ini juga termasuk 650,000 pendatang dari China.

Kebanyakan negara Afrika mempunyai masyarakat yang dianggap mono-kaum, tetapi adalah perkara biasa untuk menemui berpuluh-puluh kumpulan etnik dalam sesebuah negara.

Lihat juga
----------

* Etnostat
* Nasionalisme etnik
* Pembersihan etnik
* Homogen
* Bangsa tituler

Rujukan
-------

1. ↑  Arakaki, Osamu (2008), *Refugee Law and Practice in Japan* (dalam bahasa Inggeris), Ashgate Publishing, m/s. 36, ISBN 978-0754670094
2. ↑  (dalam bahasa Jepun)  Diarkibkan 14 Oktober 2013 di Wayback Machine 平成２４年末現在における外国人登録者統計についてcode: ja is deprecated ].
3. ↑  "Trying to teach South Korea about discrimination", *Los Angeles Times* (dalam bahasa Inggeris), 24 Februari 2009

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
KOLEJ VOKASIONAL GOMBAK atau nama ringkasnya KV GOMBAK (KVG) , merupakan sebuah Kolej Vokasional yang terletak di Jalan Sg Pusu Batu 8, Gombak. Sekolah ini bersebelahan dengan Sekolah Berasrama Penuh Integrasi Gombak , Universiti Islam Antarabangsa Malaysia UIAM dan juga Universiti Kuala Lumpur UniKL(BMI)

Pada 2009, Kolej Vokasional Gombak memiliki 318 pelajar lelaki dan 184 pelajar perempuan, menjadikan jumlah keseluruhan murid seramai 502 orang. Ia mempunyai seramai 75 orang guru.2009

Sejarah
-------

Sekolah ini dikenali dengan nama Sekolah Menengah Teknik Gombak atau singkatannya SEMTEG dan dibuka pada tahun 2001. Rancangan penubuhan Sekolah Menengah Teknik Gombak (SEMTEG) telah bermula pada tahun 1996. SMTG terletak di atas tanah seluas 28 ekar dengan kos perbelanjaan RM38 juta. Kerja-kerja pembinaan dapat disiapkan pada 26 November 2000. Sek Men Teknik Gombak kini telah berubah wajah serta mempunyai wacananya yang tersendiri. Kegemilangan sekolah ini sendiri mencerminkan kecemerlangan warga sekolah keseluruhannya dan menetapkan sasarannya melalui Visi Sekolah iaitu "Menjadi Sekolah Terbilang Berteraskan PRIME Menjelang Tahun 2015 ".

Pengambilan pelajar pada tahun pertama adalah seramai 240 orang dan dijangka akan bertambah sehingga 1200 orang menjelang tahun berikutnya.

SMTG merupakan sebuah sekolah teknik tulen yang menawarkan 3 kursus kejuruteraan iaitu :-

* Pengajian Kejuruteraan Mekanikal / *Mechanical Engineering Studies*
* Pengajian Kejuruteraan Elekrik & Elektronik / *Electrical and Electronic Engineering Studies*
* Pengajian Kejuruteraan Awam / *Civil Engineering Studies*

Alamat
------

Sekolah Menengah Teknik Gombak
Jalan Sg Pusu Batu 8, Gombak
Selangor,  Malaysia
Telefon = 03-61860085
Fax = 03-61860081

Pautan luar
-----------

*